Monreālas policija

**Monreālas policija** ( — ‘Monreālas pilsētas policijas dienests’, **SPVM**) ir pašvaldības policijas iestāde Monreālas pilsētā, Kvebekas provincē, Kanādā. Ar apmēram 5000 policistiem un 1400 civilajiem darbiniekiem tā ir otrs lielākais pašvaldības policijas dienests Kanādā pēc Toronto policijas dienesta un otrā lielākā policijas iestāde Kvebekas provincē pēc Kvebekas provinces policijas.

## Vēsture
thumb|''Dodge Charger'' 2015. gadā, pirms 2018. gada krāsojumā.
thumb|Sākot ar 2018. gadu, SPVM trafarētie automobiļi ir ieguvuši jaunu krāsojumu. Attēlā redzams ''Dodge Charger'' automobilis.
Monreālas policijas dienestu izveidoja 1843. gada 15. martā. Tajā laikā Monreālā strādāja 51 policists. Pirmie policisti nevalkāja formas tērpus. Lai civiliedzīvotāji varētu atpazīt policistus, pirmos formas tērpus ieviesa 1848. gadā. Monreālas policija 1853. gadā ieguva tiesības turēt un pielietot dienesta šaujamieročus. 1865. gada 10. maijā policijas dienestu pārsauca par **Monreālas policijas departamentu**.

20. gadsimta sākumā Monreālas policijas departamentā bija 467 konstebli, inspektori un menedžeri. Spēki tika sadalīti, jo izveidoja morāles vienības un vietējās nodaļas.

Policistu skaits palika aptuveni tāds pats no gadsimta sākuma līdz 1930. gadam, kad 1929. gada Volstrītas sabrukuma kontekstā policija pieņēma darbā vairāk darbinieku. Lielās depresijas laikā darbu zaudēja desmitiem tūkstošu strādnieku, un pieauga noziedzība. 1930. gadu beigās Monreālas policijas departamentā strādāja aptuveni 1500 darbinieku.

Attīstoties zinātniskajai analīzei, 1957. gadā tika izveidota mobilā laboratorija. 1980. gados tā pārveidota, lai kļūtu par tehnisko nodaļu. 1972. gada 1. janvārī tika izveidots **Monreālas pilsētas Kopienas policijas dienests** (*Service de police de la Communauté urbaine de Montréal*, **SPCUM**), kad Monreālas salas policijas spēki tika integrēti vienā organizācijā. Viena no slavenākajām tā laika Monreālas policijas operācijām bija policista Robēra Menāra slepena iefiltrēšana laikaposmā no 1970. līdz 1976. gadam, lai notvertu Kanādas itāļu mafijas priekšnieku Paolo Violi. Menāra savāktā informācija atklāja ļoti daudz par mafijas operācijām Kanādā, ASV un Itālijā.

Monreālas policijas muzejs (*Musée de la police de Montréal*) tika izveidots 1992. gadā, lai dokumentētu Monreālas policijas vēsturi.

2002. gada 1. janvārī Monreālas pilsētas Kopienas policijas dienestu (SPCUM) pārdēvēja par SPVM.

## Dienesta pakāpes
;Izpildvirsnieki (*Officiers de direction*)
* Direktors (*Directeur*)
* Direktora vietnieks (*Directeur-Adjoint*)
;Štāba virsnieki (*Officiers d'état major*)
* Vecākais inspektors (*Inspecteur-chef*)
* Inspektors (*Inspecteur*)
* Majors (*Commandant*)
;Augstākie virsnieki (*Officiers Supérieurs*)
* Leitnants (*Lieutenant*) / Detektīvleitnants (*Lieutenant-détective*)
;Virsnieki (*Officiers*)
* Seržants (*Sergent*) / Detektīvseržants (*Sergent-détective*)
;Konstebli (*Agents*)
* Konstebls (*Agent*) / Vecākais konstebls (*Agent Sénior*)

## Populārajā kultūrā
Monreālas policijas darbs visvairāk attēlots Kvebekas televīzijā.

Populārākie televīzijas seriāli, kuru sižets risinās izdomātos Monreālas policijas dienestos:
* "Policijas iecirknis 31" (2016—2022), kur policiju sauc "Lielās Monreālas policijas dienests" (*Service de police du Grand Montréal*, SPGM). Sižets atspoguļo 31. iecirkņa darbību.
* *[[19-2]]* (2011—2015), kur policijas nosaukums ir "Metropolitēna policijas dienests" (*Service de police métropolitain*, SPM). Seriāla sižets ir par 19. iecirkņa policistiem.
* *Jasmine* (1996). Seriālā notikumi risinās ap Monreālas policijas (*La Police de Montréal*) 35. iecirkni.

## Atsauces

## Ārējās saites